בורקין

בורקין (בערבית: برقين נהגה גם "בירקין") היא עיירה פלסטינית בצפון השומרון, הממוקמת 5 ק"מ מערבית מג'נין. העיירה מונה, נכון לשנת 2006, כ-5,900 תושבים מוסלמים ומספר קטן של משפחות נוצריות.

בעיירה נמצאת כנסייה  יוונית-אורתודוקסית שהוקמה בתקופה הביזנטית (נחשבת לאחת מחמש הכנסיות העתיקות ביותר בעולם) המזוהה עם המקום שבו ישו ריפא את המצורעים במקום בדרכו מנצרת לירושלים דרך שכם. האוכלוסייה הנוצרית הקטנה מקבלת חינוך ושירותי דת מן העיירה א-זבאבדה.

העיירה מזוהה עם העיר בֻּרְקֻנָה המופיע במכתבי אל-עמארנה (א"ע 250) כאחת הערים שהותקפו במאה ה-14 לפנה"ס על ידי לבאיה מושל שכם.

קישורים חיצוניים

 בורקין באתר Palestine Remembered
 בורקין באתר Welcome To Palestine

הערות שוליים

ערכים שבהם תבנית אתר רשמי אינה מתאימה להוספה אוטומטית
השומרון: יישובים
נפת ג'נין
הרשות הפלסטינית: יישובים
מקומות במכתבי אל-עמארנה